
ΠΡΟΚΗΡΥΞΗ  
ΘΕΣΗΣ ΠΡΟΪΣΤΑΜΕΝΟΥ/ΗΣ  ΑΝΑΙΣΘΗΣΙΟΛΟΓΙΚΟΥ ΝΟΣΗΛΕΥΤΙΚΟΥ ΤΜΗΜΑΤΟΣ 
Το Ωνάσειο Νοσοκομείο ιδρύθηκε, σε συνέχεια της δωρεάς του Κοινωφελούς Ιδρύματος “Αλέξανδρος Σ. Ωνάσης” προς το Ελληνικό Δημόσιο, δυνάμει του Ν. 2012/1992 και  λειτουργεί βάσει του νόμου αυτού, όπως έχει τροποποιηθεί και ισχύει, και του εκάστοτε Εσωτερικού Κανονισμού λειτουργίας του με σκοπό την παροχή άριστων υπηρεσιών υγείας στους τομείς της Καρδιολογίας  και της Καρδιοχειρουργικής. Στο πλαίσιο της δραστηριότητάς του και προς εκπλήρωση των σκοπών του, το Ωνάσειο προκηρύσσει μία (1) θέση Προϊστάμενου/ης  Αναισθησιολογικού Νοσηλευτικού τμήματος  πλήρους και αποκλειστικής απασχόλησης. Η σύμβαση που θα συναφθεί θα είναι ετήσια, επί θετικής αξιολόγησης θα μετατρέπεται σε αορίστου χρόνου, σύμφωνα με τον Εσωτερικό Κανονισμό Λειτουργίας.
Απαραίτητα προσόντα

1. Πτυχίο ΑΕΙ/ΑΤΕΙ Νοσηλευτικής ή ισότιμο του εξωτερικού, αναγνωρισμένο από το ΔΟΑΤΑΠ.

2. Άδεια άσκησης επαγγέλματος Νοσηλευτή. 
3. Συνάφεια αντικειμένου – Επαγγελματική εμπειρία:
Απαιτείται τουλάχιστον δεκαετής (10) αποδεδειγμένη επαγγελματική εμπειρία σε αντικείμενο συναφές με τη θέση, εκ της οποίας τουλάχιστον πενταετής (5) αποδεδειγμένη επαγγελματική εμπειρία πρέπει υποχρεωτικά να έχει αποκτηθεί σε Αναισθησιολογικό Τμήμα.
4. Πολύ καλή γνώση της αγγλικής γλώσσας. Προκειμένου για αλλοδαπούς υποψηφίους, απαιτείται πολύ καλή γνώση και της ελληνικής γλώσσας.
Επιθυμητά προσόντα

1. Εμπειρία σε θέση ευθύνης της Νοσηλευτικής υπηρεσίας. 
2. Κατοχή Μεταπτυχιακού Τίτλου Σπουδών της ημεδαπής ή αναγνωρισμένου ισότιμου τίτλου της αλλοδαπής σε αντικείμενο συναφές με το επάγγελμα.

3. Γνώσεις Η/Y, Χειρισμός πληροφοριακών συστημάτων.
Οι ενδιαφερόμενοι καλούνται να υποβάλουν το αργότερο έως την 20/11/2026 σχετική αίτηση συνοδευόμενη από πρόσφατη φωτογραφία και τα εξής δικαιολογητικά:

1. Βιογραφικό Σημείωμα με πλήρη έκθεση της επαγγελματικής εμπειρίας.
2. Αντίγραφα:

· πτυχίου ΑΕΙ/ΤΕΙ Νοσηλευτικής της ημεδαπής ή της αλλοδαπής (με αναγνώριση ισοτιμίας από το ΔΟΑΤΑΠ),

· τυχόν άλλων τίτλων σπουδών,

· της άδειας άσκησης επαγγέλματος,
· της εγγραφής στο Μητρώο της ΕΝΕ 
· πιστοποιητικών  προϋπηρεσίας,

· πιστοποιητικών γλωσσομάθειας,

· πιστοποιητικών  χειρισμού Η/Υ και εφαρμογών MS Office, 

· της αστυνομικής ταυτότητας ή του διαβατηρίου,

· βεβαιώσεων/πιστοποιητικών επιστημονικής & επαγγελματικής δραστηριότητας, όπως αναφέρονται στο βιογραφικό σημείωμα.

· Πιστοποιητικό πολύ καλής γνώσης της ελληνικής γλώσσας. (για τους αλλοδαπούς υποψηφίους)

· Πιστοποιητικό εκπλήρωσης της στρατολογικής υποχρέωσης ή νόμιμης απαλλαγής του υποψηφίου από αυτήν (για τους άρρενες υποψηφίους)
Ο/Η υποψήφιος/α που θα επιλεγεί θα υποχρεούται, προκειμένου να προσληφθεί, να υποβάλει -μεταξύ άλλων- απόσπασμα Ποινικού Μητρώου (γενικής χρήσης). 
Οι αιτήσεις συνοδευόμενες από τα απαραίτητα δικαιολογητικά θα πρέπει να υποβληθούν αποκλειστικά σε ηλεκτρονική μορφή ως συνημμένα αρχεία μορφής .pdf, .jpeg ή .docχ, με ηλεκτρονικό ταχυδρομείο στη διεύθυνση Maria Neochoriti m.neochoriti@onasseio.gr. 

 Παρακαλούνται οι υποψήφιοι μετά την υποβολή των αιτήσεών τους να επικοινωνούν με τη Γραμματεία της Υποδιεύθυνσης Ανθρώπινου Δυναμικού του ΩΝ, προκειμένου να επιβεβαιώνουν την παραλαβή των αιτήσεων από την αρμόδια υπηρεσία (τηλ. +30-210-9493103 ή +30-210-9493115).
Οι ονομασίες των υποβαλλομένων αρχείων θα είναι στα ελληνικά και θα περιγράφουν το περιεχόμενό τους με τον τρόπο που αναφέρεται κατωτέρω (βλέπε κατωτέρω "Τυπική Κατάσταση Υποβαλλομένων Αρχείων").
Αιτήσεις οι οποίες έχουν υποβληθεί στο παρελθόν, δεν θα ληφθούν υπόψη.
Η επιλογή του/της καταλληλότερου/ης υποψηφίου/ιας θα γίνει από το Διοικητικό Συμβούλιο του Ωνασείου Νοσοκομείου  βάσει των αρχών της αξιοκρατίας, της αντικειμενικότητας και της διαφάνειας χωρίς διακρίσεις λόγω φύλου, φυλής, ηλικίας θρησκείας, εθνικότητας, πεποιθήσεων κλ.π, παρέχοντας σε όλους τους ενδιαφερόμενους ίσες ευκαιρίες (άρθρο 38 Εσωτερικού Κανονισμού). 
Οι αποδοχές της θέσης καθορίζονται από την μισθολογική πολιτική του ΩΝ χωρίς διακρίσεις και βάσει αντικειμενικών κριτηρίων, όπως τα προσόντα, η επαγγελματική εμπειρία, οι δεξιότητες και οι αρμοδιότητες της θέσης. Οι υποψήφιοι/ιες θα ενημερωθούν για το εύρος αποδοχών και τους λοιπούς όρους αμοιβής που αντιστοιχούν στη θέση πριν από τη διενέργεια της προσωπικής συνέντευξης στο πλαίσιο της διαδικασίας αξιολόγησης. 
Διευκρινίζεται ότι το ΩN διατηρεί το δικαίωμα να ματαιώσει ή να κηρύξει άγονη την παρούσα προκήρυξη σε οποιονδήποτε χρόνο και για οποιαδήποτε αιτία (άρθρο 38 Εσωτερικού Κανονισμού). Σημειώνεται ότι κατά της απόφασης επιλογής δεν προβλέπεται η υποβολή ενστάσεων (άρθρο 38 Εσωτερικού Κανονισμού). 
Τα προσωπικά δεδομένα των υποψηφίων που θα γνωστοποιηθούν στο ΩΝ στο πλαίσιο της παρούσας  διαδικασίας θα τύχουν επεξεργασίας αποκλειστικά για σκοπούς αξιολόγησης της υποψηφιότητας και στελέχωσης της θέσης, σύμφωνα με τον Γενικό Κανονισμό Προστασίας Δεδομένων (ΕΕ) 2016/679 (GDPR) και την εφαρμοστέα εθνική νομοθεσία. Τα δεδομένα θα διατηρηθούν μόνο για το χρονικό διάστημα που απαιτείται για την ολοκλήρωση της διαδικασίας επιλογής ή για τυχόν μελλοντικές ευκαιρίες απασχόλησης, εφόσον έχει παρασχεθεί σχετική συγκατάθεση. Οι υποψήφιοι διατηρούν όλα τα δικαιώματα που προβλέπονται από την κείμενη νομοθεσία σχετικά με την πρόσβαση, διόρθωση, διαγραφή και περιορισμό της επεξεργασίας των προσωπικών τους δεδομένων.
Τυπική Κατάσταση Υποβαλλομένων Αρχείων

	01. Αίτηση με Φωτογραφία

02. Βιογραφικό Σημείωμα

03. Πτυχίο Νοσηλευτικής 
04. Αναγνώριση Ισοτιμίας Πτυχίου (εφόσον το πτυχίο έχει κτηθεί στην αλλοδαπή )   
05. Μεταπτυχιακός τίτλος σπουδών (εφόσον υπάρχει)
06. Άλλοι Τίτλοι Σπουδών 

07. Άδεια Άσκησης Επαγγέλματος
08. Πιστοποιητικό ή άλλο έγγραφο τεκμηρίωσης της Προϋπηρεσίας   

09. Αστυνομική Ταυτότητα/ Διαβατήριο 
10. Πιστοποιητικά Γλωσσομάθειας  και χειρισμού Η/Υ
11. Πιστοποιητικό χειρισμού Η/Υ και πληροφοριακών συστημάτων ( αν υπάρχει)
12. Βεβαιώσεις/πιστοποιητικά επιστημονικής & επαγγελματικής δραστηριότητας

13. Πιστοποιητικό Στρατολογίας (μόνο για άρρενες υποψηφίους)



